Ստամբուլի ակվարիում

«Ակվարիում» (թուրքերեն՝ Istanbul Akvaryum` Իսթանբուլ Ակվարիում), խոշոր օկեանարիում Ստամբուլում։ Բացվել է 2011 թվականի ապրիլին և համարվում է Կենդանաբանական այգիների և ակվարիումների համաշխարհային ասոցիացիայի անդամ։ Գտնվում է Ստամբուլի Ֆլորիա թաղամասում` Ստամբուլի հարավարևմտյան ափին։ Ակվարիումը գտնվում է Աթաթուրքի անվան միջազգային օդանավակայանից 5 կմ հեռավորության վրա։ Նկարագրություն Օկեանարիումի կառուցումը սկսվել է 2003 թվականին և ավարտվել է 2011 թվականին։ Ստամբուլի «Ակվարիումը» զբաղեցնում է առաջատար դիրք համաշխարհային օկեանարիումների մեջ` ի շնորհիվ իր ծավալների և կենդանատեսակների բազմազանության։ Այցելուները հետևում են աշխարհագրական երթուղուն, որը ներառում է տասնվեց թեմատիկ զոնաներ, որոնք ձգվում են Սև ծովից մինչև Խաղաղ օվկիանոս։ Օկեանարիումում կա նաև արևադարձային անտառ։ Բոլոր կենդանատեսակների կեցավայրը համապատասխանեցված է նրանց իրական բնակության պայմաններին։ Օկեանարիումը կառուցվել է OCEAN Projects համաշխարհային կազմակերպության կողմից։ Թվերով Ջրի ընդհանուր ծավալը` 6800 խորանարդ մետր; ընդհանուր ծանրության 64 բաք; Հսկա երկհարկանի պրոեկտ ընդհանուր 22 000 քառ. կմ տարածքով, որը մոտավորապես 100 հեկտար է կազմում; Ավտոկայանը զբաղեցնում է մոտ 32000 քառ. կմ և նախատեսված է մոտ 1200 տրանսպորտային միջոցի համար; Թեմատիկ այցելավայրերի ընդհանուր մակերեսը կազմում է մոտ 6000 քառ. կմ; մոտ 1,2 կմ ճանապարհորդական երթուղի, որը ընթացքում կարելի է անցնել «Սև ծովից» մինչև «Խաղաղ օվկիանոս»; Մոտ 1500 տեսակ և ընդհանուր առմամբ մոտ 15000 ցամաքային և ծովային կենդանատեսակ, որոնք միանգամայն տարբեր են մեկը մյուսից; Հուշանվերների խանութ մոտ 470 քառ. մետր ընդհանուր տարածքով; 3 ճաշարան ըստ ճանապարհորդական երթուղու; 1 ռեստորան, որի մի կողմում տեսարան է բացվում դեպի «Պանամայի ջրանցք», իսկ մյուս կողմից` ծով։ Ծանոթագրություններ Արտաքին հղումներ Պաշտոնական կայք էջ Ստամբուլի ակվարիում Ֆեյսբուքում Ստամբուլի ակվարիում Թվիթթերում